O termino cerval tiene buena cosa de tradición en as luengas iberorromances y yera con diferencia lo más común en as romances medievals pa referir-se a istos animals. A palabra lince, por contra, ye un cultismo d'adopción recient. En l'Alto Aragón o zoonimo cerval ha quedau posiblement relicto, como parte de o vocabulario propio d'a luenga aragonesa, mientres que en a resta d'iberorromances (con a excepción d'o portugués) ye caíta en progresivo desuso frente a o termino lince.